Напэўна, гэтая жанчына з уласцівым ёй пачуццём гумару знайшла даволі пацешным, што наперадзе ўсіх хлапцоў пайду я — самая маленькая ў класе. Я павінна была прамаршыраваць да Дзеда Мароза, “адрапартаваць” яму пра наша “прышэсце” і зрабіць круг гонару вакол ёлкі. На жаль, калі ўрачыстае мерапрыемства пачалося, настаўніца спеваў была нападпітку і пераблытала сцэнарый: замест таго каб пачакаць, пакуль я “адрапартую”, яна бухнула на акардэоне нейкую песню. І адбылося жахлівае. Я разгубілася, хлопцы, што ішлі за мной, таксама. Нехта з дзяўчат , якія цягнуліся ў хвасце, усё-ткі заспяваў, але выступ быў сапсаваны канчаткова.